Source: https://www.autora.sk/zz/2004/10/
Timestamp: 2020-06-02 21:14:48+00:00
Document Index: 15294429

Matched Legal Cases: ['§2', '§3', '§ 53', '§5', '§6', '§7', '§8', '§9', '§ 10', '§ 44', '§ 35', '§9', '§ 24', '§ 29', '§12', '§ 49', '§13', '§ 50', '§ 54', '§ 12', '§14', '§ 4', '§ 12', '§ 13', '§ 14', '§16', '§17', '§18', '§ 17', '§ 12', '§ 5', '§ 27', '§ 25', '§ 27', '§27', '§ 10', '§ 20', '§ 16', '§ 25', '§28', '§ 29', '§ 22', '§ 29', '§ 29', '§31', '§32', '§33', '§34', '§35', '§ 27', '§36', '§ 35', '§ 3', '§ 3', '§43', '§ 37', '§ 37', '§46', '§ 37', '§ 41', '§ 42', '§ 33', '§47', '§ 46', '§48', '§ 49', '§ 17', '§ 32', '§ 37', '§ 41', '§ 25', '§ 13', '§ 54', '§ 16', '§ 30', '§ 3', 'Čl. 79', 'Čl. 84', 'Čl. 161', '§ 5', '§ 8', '§ 48']

Zákon o puncovníctve a skúšaní drahých kovov (puncový zákon) | AUTORA
Zákon o puncovníctve a skúšaní drahých kovov (puncový zákon)
Znenie účinné: od 01.06.2007 do 31.05.2013 Neplatné znenie pre dnes
01.06.2007-31.05.2013221/2007 Z.z.
01.09.2004-31.05.200710/2004 Z.z.
01.05.2004-31.08.200410/2004 Z.z.
01.03.2004-30.04.200410/2004 Z.z.
Predpis bol zrušený predpisom 94/2013 Z. z.
PRVÁ ČASŤ | Úvodné ustanovenie
§2 Drahé kovy a drahé kamene
Drahými kameňmi sú na účely tohto zákona prírodné substancie anorganického pôvodu a organického pôvodu používané v šperkárstve, uvedené v prílohe k zákonu.
§3 Výrobky z drahých kovov
klenotnícke, bižutérne, medailérske a iné zlatnícke a striebornícke výrobky zo zliatin zlata, striebra alebo platiny, ktoré možno kombinovať s prírodnými alebo so syntetickými kameňmi, s perlami, so smaltom, s koralmi, so sklom a s inými nekovovými materiálmi (ďalej len „tovar“),
klenotnícke zliatiny, spájky a polotovary z drahých kovov určené na výrobu a opravy tovaru,
slovenské mince z drahých kovov vydávané podľa osobitných predpisov1) (ďalej len „slovenské mince“),
lístkové zlato a lístkové striebro,
opotrebovaný, nekompletný alebo poškodený tovar obchodovaný spravidla za cenu v ňom obsiahnutého drahého kovu (ďalej len „zlomky“).
prístroje, nástroje a iné predmety z drahých kovov určené na technické, vedecké, laboratórne, vyučovacie alebo obdobné účely bez ohľadu na ich rýdzosť.
tuzemským tovarom tovar vyrobený v tuzemsku po nadobudnutí účinnosti tohto zákona vrátane tovaru, ktorý vznikol podstatnou úpravou iného tovaru,
starým tovarom tovar, ktorý je predkladaný na puncovú kontrolu obvykle v jednotlivých kusoch rôznych vzorov, väčšinou staršieho a neuvedeného pôvodu, alebo tovar, ktorý neprešiel tuzemskou puncovou kontrolou alebo ho na puncovú kontrolu predkladá iná osoba ako jeho výrobca alebo dovozca, prípadne ho predkladá osoba bez podnikateľského alebo iného obdobného oprávnenia,
opraveným tovarom úradne označený tovar, pri ktorom sa musí pri oprave vymeniť súčasť označená puncovou značkou, alebo ak je pri oprave puncová značka poškodená a objednávateľ opravy sa práva na opravu vrátane úradného označenia preukázateľne nevzdal,
registrovanou zliatinou klenotnícka zliatina, ktorá je zapísaná v zozname registrovaných zliatin (§ 53),
výrobcom podnikateľ,2) ktorý podniká na základe živnostenského oprávnenia a ktorého predmet podnikania zahŕňa výrobu a opravu tovaru, výrobu alebo spracovanie klenotníckych zliatin, slovenských mincí alebo dentálnych drahých kovov, alebo podnikateľ, ktorý niektorú z uvedených činností vykonáva na základe iného než živnostenského oprávnenia podľa osobitných predpisov,3) alebo osoba, ktorej činnosť spočíva v realizácii výsledkov vlastnej duševnej činnosti chránenej osobitným predpisom,4)
obchodovaním predaj vrátane obstarania predaja, ponúkanie na predaj, nákup na účely ďalšieho predaja a predaj použitého tovaru,
výrobnou značkou zvyčajne dvoj- až trojmiestny alfanumerický znak pridelený Puncovým úradom Slovenskej republiky (ďalej len „Puncový úrad“), vychádzajúci z mena alebo názvu obchodnej spoločnosti výrobcu, s doplňujúcimi znakmi, umiestnený v charakteristickom obryse určenom na označovanie tovaru vyrábaného výrobcom,
zodpovednostnou značkou zvyčajne dvoj- až trojmiestny alfanumerický znak pridelený Puncovým úradom, vychádzajúci z mena alebo názvu obchodnej spoločnosti obchodníka, s doplňujúcimi znakmi, umiestnený v charakteristickom obryse určenom na označovanie tovaru dovážaného obchodníkom.
§5 Zákonné rýdzosti
pre zlatý tovar
rýdzosť č. 0 .................................... 999/1000,
rýdzosť č. 1 .................................... 986/1000,
rýdzosť č. 2 .................................... 900/1000,
rýdzosť č. 3 .................................... 750/1000,
rýdzosť č. 4 .................................... 585/1000,
pre strieborný tovar
rýdzosť č. 1 .................................... 959/1000,
rýdzosť č. 2 .................................... 925/1000,
rýdzosť č. 3 .................................... 900/1000,
rýdzosť č. 4 .................................... 835/1000,
rýdzosť č. 5 .................................... 800/1000,
pre platinový tovar
rýdzosť č. 1 .................................... 950/1000,
rýdzosť č. 3 .................................... 850/1000,
rýdzosť č. 4 .................................... 800/1000.
Rýdzosť 580/1000 pri zlatom starom tovare sa považuje za najnižšiu zákonnú rýdzosť.
Tovar je dovolené v tuzemsku vyrábať alebo dovážať zo zahraničia na obchodovanie v tuzemsku, iba ak má rýdzosť ustanovenú týmto zákonom.
§6 Orgány štátnej správy
Puncový úrad.
§7 Pôsobnosť ministerstva
Ministerstvo podľa tohto zákona organizuje a riadi výkon štátnej správy na úseku puncovníctva a skúšania drahých kovov a drahých kameňov a je odvolacím orgánom vo veciach, o ktorých rozhodol Puncový úrad.
§8 Riaditeľ Puncového úradu
Na čele Puncového úradu je riaditeľ, ktorého vymenúva na základe výberového konania a odvoláva vedúci služobného úradu ministerstva.5)
Riaditeľ Puncového úradu môže na výkon činnosti podľa tohto zákona so súhlasom ministerstva zriaďovať alebo zrušovať pobočky a expozitúry ako územné pracoviská Puncového úradu.
§9 Pôsobnosť Puncového úradu
Puncový úrad podľa tohto zákona
vedie register výrobcov a obchodníkov s drahými kovmi, a obchodníkov s neopracovanými diamantmi,5a)
vykonáva puncovú kontrolu (§ 10),
vykonáva puncovú inšpekciu (§ 44),
prideľuje a zrušuje výrobné značky výrobcom tuzemského tovaru,
prideľuje a zrušuje zodpovednostné značky dovozcom cudzieho tovaru,
vedie zoznam registrovaných zliatin z drahých kovov,
vydáva a odníma výrobcom zliatin drahých kovov osvedčenie o splnení ďalších podmienok odbornej spôsobilosti,
overuje rýdzosť dentálnych drahých kovov, a to aj pri výrobe protetických náhrad, a zliatin pri razbe slovenských mincí,
overuje na žiadosť rýdzosť lístkového zlata alebo lístkového striebra a iných vecí z drahých kovov,
vyjadruje sa k návrhom slovenských technických noriem v oblasti skúšania a analytickej chémie drahých kovov,
overuje alebo inak zisťuje rýdzosť výrobkov z drahých kovov (§ 35),
vykonáva na vyžiadanie expertnú činnosť v odbore puncovníctva, skúšania a analytickej chémie drahých kovov a v odbore drahých kameňov,
vykonáva kontrolu vnútorného trhu s neopracovanými diamantmi podľa osobitného predpisu.6b)
V oblasti štátnej správy plní Puncový úrad ďalšie úlohy, ak to ustanovuje osobitný predpis.
§9a Správa majetku štátu
Ak tento zákon neustanovuje inak, pri nakladaní s majetkom štátu podľa odsekov 1 a 2 sa postupuje podľa osobitného predpisu.6e)
TRETIA ČASŤ | PUNCOVÁ KONTROLA
Puncová kontrola spočíva v zistení a overení rýdzosti a predpísaného stavu tovaru, ktoré sú ustanovené týmto zákonom. Výsledkom puncovej kontroly je úradné označenie tovaru puncovou značkou zodpovedajúcej zákonnej rýdzosti (ďalej len „puncová značka“) alebo iným spôsobom ustanoveným týmto zákonom alebo jeho rozbitie (§ 24 ods. 1).
Povinnej puncovej kontrole, ak nie je ďalej ustanovené inak (§ 29 a 54), podlieha
tuzemský tovar a cudzí tovar určený na obchodovanie v tuzemsku,
starý tovar, ak má byť predmetom obchodovania,
Ostatný tovar možno predložiť na puncovú kontrolu.
§12 Tuzemský tovar
Tuzemský tovar predkladá výrobca na puncovú kontrolu kompletný, vyčistený a v takom stave, aby sa mohol skúšať a označovať bez neprimeranej manipulácie. Tovar musí byť dohotovený do tej miery, aby po jeho označení nemohla byť puncová značka poškodená, zmenená alebo odstránená.
Výrobca je povinný pri predložení písomne oznámiť druh, hmotnosť, počet kusov a rýdzosť tuzemského tovaru. Ak je predkladaný tovar kombinovaný s inými materiálmi, jeho hmotnosť určí Puncový úrad odhadom. Ak je tuzemský tovar vyrobený z inej než registrovanej zliatiny, je výrobca povinný pri predložení takisto oznámiť druh a hmotnostný obsah kovov použitých v zliatine.
Tuzemský tovar musí byť zhotovený tak, aby sa mohol trvanlivo označiť puncovou značkou, ak sa výrobca nedohodne s Puncovým úradom výnimočne inak.
Predložený tuzemský tovar musí výrobca trvanlivo označiť pridelenou výrobnou značkou (§ 49) na mieste, ktoré určí Puncový úrad, a to takým spôsobom, aby sa vedľa nej mohla umiestniť puncová značka.
§13 Cudzí tovar
Cudzí tovar s výnimkou tovaru podľa odseku 4 predkladá na puncovú kontrolu obchodník, ktorý ho doviezol, spolu s rozhodnutím v colnom konaní o prepustení cudzieho tovaru do voľného obehu.7)
Obchodník je povinný predložiť cudzí tovar na puncovú kontrolu najneskôr do 30 dní od nadobudnutia právoplatnosti rozhodnutia uvedeného v odseku 1.
Predložený cudzí tovar musí obchodník trvanlivo označiť alebo nechať trvanlivo označiť pridelenou zodpovednostnou značkou (§ 50) na mieste, ktoré určí Puncový úrad, a to takým spôsobom, aby sa vedľa nej mohla umiestniť puncová značka.
Cudzí tovar, ktorý pochádza z členského štátu Európskej únie a ktorý nie je úradne označený podľa § 54 ods. 2, predkladá na puncovú kontrolu obchodník, ktorý ho doviezol, spolu s dokladmi preukazujúcimi jeho pôvod.
Ustanovenia § 12 ods. 1 až 3 platia pre predkladanie cudzieho tovaru obdobne.
§14 Starý tovar a opravený tovar
Na puncovú kontrolu podľa odseku 1 môžu starý tovar predkladať aj iné osoby ako obchodník (§ 4 písm. b).
Ak osoba, ktorá má povinnosť alebo záujem tovar predložiť (ďalej len „predkladateľ“), nesplní povinnosti uvedené v § 12, § 13 ods. 1, 3 až 5 a § 14, neprijme Puncový úrad tovar na puncovú kontrolu.
§16 Skúška rýdzosti tovaru
Skúšku rýdzosti tovaru vykonáva Puncový úrad na skúšobnom kameni alebo iným nedeštruktívnym spôsobom, alebo chemicky.
Chemickú skúšku rýdzosti tovaru (ďalej len „chemická skúška“) vykoná Puncový úrad, ak tuzemský tovar alebo cudzí tovar je vyrobený z inej než registrovanej zliatiny alebo ak nedeštruktívna skúška podľa odseku 1 nie je preukazná.
Pri starom tovare alebo opravenom tovare môže Puncový úrad vykonať chemickú skúšku len so súhlasom predkladateľa. Ak predkladateľ odmietne súhlas udeliť, Puncový úrad starý tovar alebo opravený tovar vráti.
Na vykonanie chemickej skúšky je Puncový úrad oprávnený odobrať potrebnú vzorku skúšaného tovaru, ak ju nepredloží predkladateľ.
§17 Povolené kombinácie
Súčasti potrebné na dosiahnutie nevyhnutnej pevnosti a pružnosti tovaru možno vyrobiť z obyčajných kovov; v ostatných prípadoch je na to potrebný predchádzajúci súhlas Puncového úradu. Súčasti z obyčajných kovov musia byť ľahko rozpoznateľné, a ak je to technicky možné, označené znamienkom „METAL“.
Pri klenotníckej zliatine použitej na výrobu tovaru musí výrobca alebo dovozca zabezpečiť jej chemické preskúšanie rýdzosti a môže popri základnom drahom kove obsahovať len kovy, ktorých používanie ustanoví ministerstvo všeobecne záväzným právnym predpisom. Na kovy s obsahom do 3/1000 sa neprihliada. Použitie iných kovov môže v technologicky odôvodnených prípadoch povoliť Puncový úrad.
Nie je dovolené pokovovanie tovaru z drahého kovu povlakom z obyčajného kovu, a to ani formou medzivrstvy.
§18 Spájkovanie tuzemského tovaru alebo cudzieho tovaru
Na spájkovanie tovaru s výnimkou platinového sa musí použiť spájka z rovnakého drahého kovu, z akého je zhotovený tovar. Na spájkovanie platinového tovaru možno použiť zlatú spájku. Použitie iných spájok môže v technologicky odôvodnených prípadoch povoliť Puncový úrad.
Na spájkovanie tovaru možno použiť len spájku s rýdzosťou, ktorú ustanoví ministerstvo všeobecne záväzným právnym predpisom.
Pri spájkovaní tovaru sa smie spájka použiť iba v množstve nevyhnutne potrebnom na spájkovanie; nesmie sa použiť na zosilňovanie alebo vypĺňanie tovaru.
Ustanovenia § 17 a 18 sa pre starý tovar a opravený tovar použijú primerane.
Tovar, ktorý má zákonnú rýdzosť, predpísaný stav a vyhovuje iným právnym predpisom,8) Puncový úrad trvanlivo označí príslušnou puncovou značkou alebo ho označí iným spôsobom podľa tohto zákona. Ak má tovar chybu, ktorú možno odstrániť, vydá Puncový úrad tovar predkladateľovi a označenie vykoná po jej odstránení.
Pre každú zákonnú rýdzosť tovaru a pre každý drahý kov je ustanovená puncová značka. Osobitné puncové značky sú pre starý tovar, ktorý nedosahuje ani najnižšiu zákonnú rýdzosť. Vyobrazenie a opis puncových značiek, ako aj znamienka „METAL“ ustanoví ministerstvo všeobecne záväzným právnym predpisom.
Originály vzorov puncových značiek sú v správe Puncového úradu.
Puncovou značkou pre najbližšiu nižšiu zákonnú rýdzosť označí Puncový úrad tovar, ktorý má inú rýdzosť ako zákonnú, ale vyššiu, ako je najnižšia zákonná rýdzosť.
Tovar zhotovený z toho istého drahého kovu dvoch, prípadne viacerých rôznych zákonných rýdzostí sa označí puncovou značkou nižšej, prípadne najnižšej zistenej zákonnej rýdzosti.
Ak je tovar zhotovený z viacerých drahých kovov, označí sa zodpovedajúcimi puncovými značkami pre použité drahé kovy, pričom sa nepoužijú značky tých kovov, ktorých sa použilo menej ako jedna pätina hmotnosti predmetu a ktorých hmotnosť je menšia ako 0,5 gramu.
V prípade dohody podľa § 12 ods. 3 označí Puncový úrad tovar zavesením plomby s vyrazenou puncovou značkou alebo vydaním osvedčenia.
Ak zlatý starý tovar alebo strieborný starý tovar má predpísaný stav a nemá ani najnižšiu zákonnú rýdzosť (§ 5), označí sa puncovou značkou pre starý tovar.
Ak starý tovar nie je možné bez poškodenia trvanlivo označiť puncovou značkou alebo ak predkladateľ s trvanlivým označením starého tovaru nesúhlasí, označí ho Puncový úrad zavesením plomby s vyrazenou puncovou značkou alebo vydaním osvedčenia o rýdzosti tovaru.
Tovar, s výnimkou starého alebo opraveného tovaru, ktorý nevyhovuje ustanoveniam tohto zákona a iným právnym predpisom,8) Puncový úrad rozbije, ak nie je ďalej ustanovené inak.
Zvyšky po rozbití a neoznačený starý tovar alebo opravený tovar vráti Puncový úrad predkladateľovi.
Tuzemský tovar a cudzí tovar môže Puncový úrad rozbiť, ak
proti rozhodnutiu Puncového úradu už nemožno podať opravný prostriedok (§ 27 a 28),
po splnení podmienok uvedených v písmene a) alebo b) predkladateľ cudzieho tovaru nepostupoval podľa § 25.
Ak predkladateľ do siedmich dní odo dňa doručenia oznámenia výsledku puncovej kontroly písomne oznámi Puncovému úradu, že chybný tovar vyvezie mimo územia Slovenskej republiky, a do ďalších 20 dní zloží na účet Puncového úradu peňažnú zábezpeku vo výške dvojnásobku hodnoty drahého kovu obsiahnutého v cudzom tovare, Puncový úrad mu tento tovar vydá.
Ak predkladateľ preukáže colným dokladom alebo dokladom o vrátení chybného tovaru v lehote určenej Puncovým úradom pri vydaní tovaru podľa odseku 1, že tento tovar vyviezol mimo územia Slovenskej republiky, Puncový úrad mu peňažnú zábezpeku vráti; v opačnom prípade peňažná zábezpeka prepadá v prospech štátneho rozpočtu. Určená lehota nesmie byť kratšia ako 15 dní.
Predkladateľ môže postupovať podľa odseku 1 aj po rozhodnutí o niektorom z opravných prostriedkov (§ 27 a 28).
Puncový úrad je oprávnený odstrániť z tovaru údaje, ktoré by mohli uvádzať do omylu o jeho rýdzosti, hmotnosti alebo stave. Tieto údaje smie odstrániť aj z predmetov, ktoré sú s tovarom zameniteľné.
§27 Odvolanie
Opravným prostriedkom proti výsledku puncovej kontroly (§ 10) je odvolanie, na ktorého základe sa vykoná opakovaná skúška rýdzosti alebo predpísaného stavu tovaru.
Odvolanie sa podáva Puncovému úradu, a to do siedmich dní odo dňa oznámenia výsledku puncovej kontroly. O odvolaní rozhoduje Puncový úrad. Odvolanie proti výsledku puncovej kontroly podľa § 20 a 23 nemá odkladný účinok.
Ak odvolanie smeruje proti výsledku skúšky rýdzosti tovaru (§ 16), vykoná Puncový úrad opakovanú skúšku chemicky.
Ak sú na to dôvody, Puncový úrad v odvolacom konaní tovar úradne označí alebo pôvodné označenie zmení, alebo ho odstráni; inak výsledok puncovej kontroly potvrdí.
Odvolanie nie je prípustné po oznámení predkladateľa vykonanom podľa § 25 ods. 1.
§28 Žiadosť o konečné vyskúšanie rýdzosti tovaru
Žiadosť o konečné vyskúšanie rýdzosti tovaru sa podáva písomne riaditeľovi Puncového úradu do siedmich dní odo dňa doručenia rozhodnutia o odvolaní. O žiadosti rozhoduje riaditeľ Puncového úradu na základe návrhu ním ustanovenej komisie.
Ak opakované skúšky a konečná skúška rýdzosti tovaru preukážu, že tovar nemá predkladateľom deklarovanú rýdzosť, úhradu za tieto skúšky znáša predkladateľ.
potiahnutý úplne smaltom,
s veľmi nízkou hmotnosťou neprevyšujúcou limit, ktorý ustanoví ministerstvo všeobecne záväzným právnym predpisom,
cudzí tovar prepustený v colnom konaní alebo do režimu s podmienečným oslobodením tovaru od dovozného cla, alebo do režimu s ekonomickým účinkom,9)
tuzemský tovar určený na prepustenie do režimu vývoz,10)
starý tovar uvedený vo všeobecne záväznom právnom predpise, ktorý vydá ministerstvo.
Puncovej kontrole nepodliehajú slovenské mince a zahraničné mince, a to ani vtedy, ak sú súčasťou tovaru, ktorý tejto kontrole podlieha, a sú s ním voľne spojené.
Tovar uvedený v § 29 ods. 1 písm. a) bode 3 musí výrobca alebo obchodník trvanlivo označiť číslom vyjadrujúcim zodpovedajúcu rýdzosť (ďalej len „rýdzostné číslo“). Ak je to najmä z dôvodu charakteru, tvaru alebo rozmerov tovaru účelné, postupuje Puncový úrad podľa § 22 ods. 4.
Úradne neoznačený tovar uvedený v § 29 ods. 1 písm. a), ak inak vyhovuje podmienkam ustanoveným týmto zákonom a iným právnym predpisom,8) ako aj úradne neoznačený tovar uvedený v § 29 ods. 1 písm. d) môžu byť predmetom obchodovania v tuzemsku.
§31 Zodpovednosť za škodu
Puncový úrad nezodpovedá za poškodenie alebo zničenie tovaru, ktorý prevzal na účely vykonania povinnej puncovej kontroly, ak
Puncový úrad v súlade s týmto zákonom tuzemský tovar alebo cudzí tovar rozbil.
V ostatných prípadoch Puncový úrad zodpovedá za poškodenie, zničenie alebo stratu výrobkov z drahých kovov podľa ustanovení všeobecných predpisov o zodpovednosti za škodu.
ŠTVRTÁ ČASŤ | SKÚŠANIE OSTATNÝCH VÝROBKOV A VECÍ Z DRAHÝCH KOVOV A IDENTIFIKÁCIA DRAHÝCH KAMEŇOV
§32 Mince
Výrobca mincí je povinný predložiť Puncovému úradu alebo príslušnému orgánu členského štátu Európskej únie, oprávnenému overovať rýdzosť, vzorky z razby mincí na overenie rýdzosti. Bez osvedčenia o overení rýdzosti nesmie výrobca razbu odovzdať odberateľovi.
§33 Dentálne drahé kovy
Dentálne drahé kovy môžu byť predmetom obchodovania alebo môžu byť inak uvádzané na trh, ak spĺňajú technické požiadavky na výrobky ustanovené osobitným právnym predpisom.11)
§34 Lístkové zlato a lístkové striebro
Puncový úrad overuje na žiadosť rýdzosť lístkového zlata alebo lístkového striebra. Lístkové zlato alebo lístkové striebro sa predkladá na overenie rýdzosti v knižke.
Ak zistená rýdzosť lístkového zlata alebo lístkového striebra zodpovedá rýdzosti deklarovanej na obale knižky, overí Puncový úrad rýdzosť tak, že na obal knižky odtlačí úradnú pečiatku.
§35 Veci z drahých kovov
Puncový úrad zisťuje na žiadosť predkladateľa obsah drahých kovov v predložených veciach, klenotníckych zliatinách, zlomkoch, prípadne vo vzorkách, ktoré nepodliehajú povinnej puncovej kontrole. Ak je to účelné a ak s tým predkladateľ súhlasí, Puncový úrad predloženú vec, klenotnícku zliatinu, zlomok alebo vzorku pretaví alebo inak upraví. O zistení vydá osvedčenie o skúške rýdzosti.
Puncový úrad označuje len zliatky, ktoré sám stavil z predložených výrobkov z drahých kovov, polotovarov, vrátane iných zliatkov, zlomkov alebo odpadov z drahých kovov. Zliatok označí Puncový úrad vyrazením úradného znaku. Ak to veľkosť zliatku dovoľuje, vyrazí naň Puncový úrad i číslo, prípadne aj rýdzosť a hmotnosť zliatku, inak tieto údaje uvedie v priloženom osvedčení o skúške rýdzosti.
Puncový úrad nevykoná zistenie a overenie obsahu drahých kovov, ak vykonanie požadovaných úkonov nie je v jeho technických možnostiach alebo ak vykonanie požadovaných úkonov nie je možné z dôvodov ochrany zdravia.
Pre skúšanie ostatných výrobkov a vecí z drahých kovov platia ustanovenia § 27 a 28 obdobne.
§36a Identifikácia drahých kameňov
Na výkon identifikácie drahých kameňov sa vzťahuje ustanovenie § 35 ods. 3 obdobne.
PIATA ČASŤ | POVINNOSTI VÝROBCOV A OBCHODNÍKOV, REGISTER VÝROBCOV A OBCHODNÍKOV
Výrobcovia a obchodníci sú povinní do 15 dní od začatia podnikania Puncovému úradu písomne oznámiť predmet svojho podnikania, miesto a názov prevádzkarní, ak sú zriadené, vrátane ich adries a adresu pre písomný styk, ak je odlišná od sídla alebo miesta podnikania.12)
Písomné oznámenie podľa odseku 1 je fyzická osoba povinná doložiť úradne osvedčeným živnostenským listom a právnická osoba aj úradne osvedčeným výpisom z obchodného registra nie starším ako tri mesiace.
Za prevádzkareň podľa odseku 1 sa považuje prevádzkareň podľa osobitného právneho predpisu.13)
S tovarom alebo s výrobkami z drahých kovov možno tiež obchodovať mimo prevádzkarne, na predajných výstavách, trhoch a obdobných podujatiach alebo na elektronickej adrese v informačnom systéme. Predaj tovaru alebo výrobkov z drahých kovov mimo prevádzkarne sú výrobcovia alebo obchodníci povinní písomne oznámiť Puncovému úradu najmenej tri dni vopred.
Výrobcovia a obchodníci sú povinní Puncovému úradu oznámiť všetky zmeny a doplnky týkajúce sa údajov a dokladov podľa odseku 1 do 15 dní odo dňa ich vzniku. V rovnakej lehote sú povinní oznámiť aj skončenie činnosti.
Povinnosti podľa odsekov 1, 2, 4 a 5 sa primerane vzťahujú aj na osoby predávajúce tovar, ktorý je výsledkom ich duševnej tvorivej činnosti chránenej osobitným zákonom.4)
Odsek 1 sa primerane vzťahuje aj na osoby, ktoré neopracované diamanty spracovávajú alebo s nimi obchodujú.
Výrobnú značku môže používať len výrobca, ktorému bola pridelená a ňou označovať len tovar, ktorý sám vyrobil alebo skompletizoval.
Pri určovaní hmotnosti drahých kovov alebo tovaru musia výrobcovia a obchodníci používať určené meradlá.14) Určovanie hmotnosti striebra a strieborného tovaru stačí vykonávať s presnosťou na celé gramy, pri ostatných drahých kovoch a pri zlatom a platinovom tovare na 0,05 gramu.
Určenými meradlami musí byť vybavená každá prevádzkareň, v ktorej dochádza k bezprostrednému styku so zákazníkmi.
Obchodníci nesmú obchodovať s úradne neoznačeným tovarom alebo taký tovar na obchodovanie vlastniť alebo ponúkať na predaj, ak tento zákon neustanovuje inak.
predaj tovaru nariadený súdom alebo správnym orgánom podľa osobitných predpisov,15)
predaj založeného tovaru záložným veriteľom,
predaj tovaru na verejnej dražbe,16)
predaj tovaru, ktorý je výsledkom duševnej tvorivej činnosti chránenej osobitným zákonom.4)
Tovar ponúkaný alebo určený na predaj alebo na tento účel skladovaný musí byť v predajni alebo v sklade umiestnený nezameniteľným spôsobom a viditeľne oddelený od ostatných výrobkov; to platí aj pre skladovanie úradne neoznačeného tovaru, ktorý nie je určený na obchodovanie, a tuzemského tovaru určeného na vývoz. Tovar ponúkaný na predaj musí byť rozlíšený aj podľa rýdzosti a drahého kovu, z ktorého je vyrobený.
Obchodníci sú povinní pri predaji vydať doklad s uvedením druhu, ceny, hmotnosti a rýdzosti predaných výrobkov z drahých kovov. To platí aj pri nákupe zlomkov alebo tovaru od zákazníkov.
Vyobrazenie slovenských puncových značiek musí byť v predajných priestoroch umiestnené na prístupnom a trvalo viditeľnom mieste.
Obchodníci, ktorí predávajú aj predmety zo zlata, striebra alebo z platiny, ktoré nedosahujú rýdzosť podľa § 3 ods. 2 alebo sú úplne z obyčajného kovu alebo nekovového materiálu, hoci povrchovo upraveného drahým kovom, nesmú pri ich predaji používať údaje, ktoré by mohli uvádzať do omylu, že ide o tovar podľa § 3, najmä označovať tieto predmety slovami zlato, striebro alebo platina vrátane odvodených výrazov alebo prekladov do cudzieho jazyka (ďalej len „klamlivé označenie“). Klamlivým označením je tiež vydávanie tovaru z drahých kovov za výrobky z obyčajného kovu alebo iného materiálu.
Obchodníci sú povinní predmety uvedené v odseku 1 zreteľne označiť a vystavovať ich viditeľne oddelene. To isté platí aj pre tovar zhotovený z odlišných rýdzostí alebo z rôznych drahých kovov, najmä ak je povrchovo upravený tak, že môže vyvolať klamlivý dojem o svojom skutočnom zložení.
§43 Register výrobcov a obchodníkov
Puncový úrad vedie register výrobcov a obchodníkov s drahými kovmi a obchodníkov s neopracovanými diamantmi podľa § 37 (ďalej len „register“).
u fyzickej osoby alebo jej zodpovedného zástupcu, ak je ustanovený, obchodné meno, identifikačné číslo, ak bolo pridelené, miesto podnikania a adresa pre písomný styk, ak je odlišná od miesta podnikania, meno, priezvisko, dátum narodenia a trvalé bydlisko,
u právnickej osoby obchodné meno, sídlo, mená osôb, ktoré sú jej štatutárnym orgánom, a spôsob, akým za právnickú osobu konajú, identifikačné číslo, ak bolo pridelené, meno a priezvisko, dátum narodenia a trvalé bydlisko zodpovedného zástupcu, ak je ustanovený,
predmet podnikania s drahými kovmi alebo neopracovanými diamantmi,
prevádzkarne (§ 37 ods. 1), v ktorých sa vykonáva predmet podnikania s drahými kovmi, vrátane dátumu o začatí a ukončení predmetu podnikania v prevádzkarni,
elektronické adresy, ak sú zriadené, na ktorých sa vykonáva predaj výrobkov,
dátum začatia a ukončenia činnosti s drahými kovmi alebo neopracovanými diamantmi,
dátum pridelenia a zrušenia, tvar a obsah výrobnej a zodpovednostnej značky.
Register sa člení na verejnú a neverejnú časť. Neverejnú časť registra tvoria osobné údaje17) fyzickej osoby (živnostníka) a zodpovedného zástupcu.
Údaje uvedené v časti registra, ktorá je verejným zoznamom, Puncový úrad zverejňuje vo verejne prístupnej počítačovej sieti.
ŠIESTA ČASŤ | PUNCOVÁ INŠPEKCIA
Puncový úrad kontroluje u výrobcov a obchodníkov (ďalej len „kontrolované osoby“),
či predávaný tovar, tovar ponúkaný na predaj alebo na ten účel skladovaný neunikol puncovej kontrole a či je označený rýdzostným číslom, ak tak tento zákon ustanovuje,
Zamestnanci Puncového úradu písomne poverení jeho riaditeľom alebo ním určenou osobou (ďalej len „inšpektori“) sú oprávnení pri výkone puncovej inšpekcie podľa odseku 1 (ďalej len „puncová inšpekcia“)
vstupovať do všetkých výrobných, skladovacích alebo obchodných a iných priestorov súvisiacich s predmetom podnikania kontrolovanej osoby podľa tohto zákona,
nazerať do evidencie vedenej kontrolovanou osobou podľa tohto zákona alebo do evidencie vedenej podľa iného právneho predpisu, ak súvisí s činnosťou kontrolovanej osoby podľa tohto zákona,
vykonávať kontrolné nákupy, a to i nepriamo a pod utajenou identitou. Ak do 30 dní od prevzatia tovaru Puncový úrad vyhlási, že vykonaný nákup bol kontrolný, a ak v rovnakej lehote vráti tovar nepoškodený obchodníkovi, je obchodník povinný vyplatiť Puncovému úradu zaplatenú kúpnu cenu tovaru, a to do 15 dní odo dňa vrátenia tovaru. Náklady spojené s vrátením tovaru obchodníkovi hradí Puncový úrad. Lehota 30 dní sa nevzťahuje na tovar, pri ktorom sa pre zistené nedostatky postupuje podľa písmena e),
vykonávať skúšku rýdzosti tovaru a ďalej klenotníckych zliatin alebo dentálnych drahých kovov vrátane odberu vzoriek, na ten účel je oprávnený požadovať ich úplné predloženie, pričom sa na tento účel považujú za tovar i výrobky z iných materiálov ako drahých kovov, ak sú vzhľadovo s tovarom zameniteľné,
odobrať tovar, pri ktorom vzniklo dôvodné podozrenie, že v rozpore s týmto zákonom nebol predložený na puncovú kontrolu, alebo tento tovar zabezpečiť proti neoprávnenej manipulácii a uložiť kontrolovanej osobe lehotu na jeho predloženie Puncovému úradu na vykonanie puncovej kontroly.
O odbere vzoriek alebo tovaru a ich hmotnosti vystavia inšpektori kontrolovanej osobe potvrdenie. Drahý kov zo vzoriek Puncový úrad po vykonaní skúšky vráti. S odobratým tovarom naloží Puncový úrad podľa tretej časti tohto zákona.
Kontrolované osoby sú povinné poskytnúť inšpektorom Puncového úradu potrebnú súčinnosť.
O skutočnostiach tvoriacich výrobné tajomstvo alebo obchodné tajomstvo, o ktorých sa dozvedeli pri výkone puncovej inšpekcie, sú inšpektori povinní zachovávať mlčanlivosť, a to aj po skončení výkonu funkcie inšpektora.
Povinnosti mlčanlivosti podľa odseku 2 môže inšpektorov zbaviť riaditeľ Puncového úradu.
§46 Správne delikty
Puncový úrad uloží pokutu do 500 000 Sk, ak kontrolovaná osoba
nevykoná oznámenie podľa § 37 alebo ho urobí neskoro, alebo neúplne,
používa výrobnú značku alebo zodpovednostnú značku v rozpore s týmto zákonom alebo také konanie umožní,
nesplní povinnosti podľa § 41 ods. 1 až 3 alebo § 42 ods. 2,
neuzná nákup za kontrolný alebo nevráti v stanovenej lehote Puncovému úradu zaplatenú kúpnu cenu tovaru,
Puncový úrad uloží pokutu do 1 000 000 Sk, ak kontrolovaná osoba
obchoduje s úradne neoznačeným tovarom, ktorý podlieha povinnej puncovej kontrole, alebo taký tovar na obchodovanie má alebo ponúka na predaj,
obchoduje s tovarom označeným vyšším rýdzostným číslom, než je skutočná rýdzosť tohto tovaru,
predá alebo inak uvedie do obehu dentálne drahé kovy, ktoré nespĺňajú podmienky podľa § 33 ods. 1,
nepoužíva určené meradlá14) alebo ich používa bez platného overenia, alebo ich nemá na prevádzke k dispozícii,
dopustí sa konaní uvedených v odseku 1 opakovane,
nepredloží v lehote určenej inšpektorom tovar na vykonanie puncovej kontroly.
Puncový úrad uloží pokutu do 1 500 000 Sk, ak sa kontrolovaná osoba dopustila protiprávneho konania uvedeného v odseku 2 písm. a) až f) opakovane do troch rokov.
Puncový úrad uloží pokutu do 50 000 Sk za nesplnenie ostatných povinností uložených týmto zákonom.
§47 Ukladanie pokút
Konanie o uložení pokuty podľa § 46 môže Puncový úrad začať len do jedného roka odo dňa, keď sa o protiprávnom konaní dozvedel, najneskôr však do troch rokov odo dňa, keď k takému konaniu došlo.
Pokuta je splatná do 30 dní od nadobudnutia právoplatnosti rozhodnutia o uložení pokuty. Výnosy z pokút sú príjmom štátneho rozpočtu.
§48 Priestupky
Na priestupky a ich prejednávanie sa vzťahuje všeobecný predpis o priestupkoch.17a)
Doterajší Puncový úrad sa považuje za Puncový úrad podľa tohto zákona.
Puncový úrad pridelí vyobrazenie výrobnej značky do 30 dní od doručenia žiadosti výrobcu. Ukončením činnosti stráca výrobca oprávnenie výrobnú značku používať a je povinný písomne požiadať Puncový úrad o jej zrušenie.
Osobe oprávnenej v súlade s osobitným predpisom2) pokračovať v činnosti ponechá Puncový úrad na jej žiadosť rovnakú výrobnú značku, akú mal predchádzajúci výrobca.
Ak je viac oprávnených osôb podľa odseku 2, rozhodne Puncový úrad, ktorej z nich výrobnú značku ponechá, ak sa tieto osoby písomne nedohodnú na výlučnom používaní výrobnej značky jednou z nich.
Puncový úrad pridelí vyobrazenie výrobnej značky obdobne podľa odseku 1 aj osobe, ktorej tovar je výsledkom duševnej tvorivej činnosti chránenej osobitným zákonom.4)
Puncový úrad pridelí vyobrazenie zodpovednostnej značky do 30 dní od doručenia žiadosti obchodníka. Ukončením činnosti stráca obchodník oprávnenie zodpovednostnú značku používať a je povinný písomne požiadať Puncový úrad o jej zrušenie.
Ustanovenia § 49 ods. 3 a 4 platia pre zodpovednostnú značku obdobne.
Na území Slovenskej republiky sa nesmú prideliť dve zhodné alebo zameniteľné výrobné alebo zodpovednostné značky, ktoré sú zhodné alebo zameniteľné s ochrannou známkou.18)
Ak Puncový úrad zistí, že výrobná alebo zodpovednostná značka bola už pridelená, oznámi túto skutočnosť bez meškania výrobcovi alebo obchodníkovi a bez žiadosti mu pridelí inú výrobnú alebo zodpovednostnú značku. Právo výrobcu alebo obchodníka na náhradu škody nie je týmto dotknuté.
Puncový úrad vydá na základe žiadosti uchádzača o prevádzkovanie živnosti „zlievanie drahých kovov“19) osvedčenie o splnení ďalších podmienok odbornej spôsobilosti, po preskúmaní spoľahlivosti výsledkov chemických skúšok potrebných na výrobu klenotníckych zliatin alebo dentálnych drahých kovov a po previerke technologickej úrovne výroby.
Ak Puncový úrad zistí porušenie podmienok podľa odseku 1, určí lehotu na odstránenie nedostatkov. Ak podnikateľ v stanovenej lehote neodstráni nedostatky, môže mu Puncový úrad osvedčenie odňať.
Klenotnícku zliatinu, ktorá má zákonnú rýdzosť, zodpovedá podmienkam uvedeným v § 17 ods. 3 a ktorú chemicky preskúšal Puncový úrad alebo ním poverená osoba, zapíše Puncový úrad na základe žiadosti výrobcu alebo obchodníka do zoznamu registrovaných zliatin; v žiadosti musí výrobca alebo obchodník uviesť zloženie zliatiny.
Za úradne označený podľa tohto zákona sa považuje tovar označený spôsobom, ktorý ustanovuje medzinárodná zmluva, ktorou je Slovenská republika viazaná.
Za úradne označený sa považuje aj tovar, ktorý je preskúšaný a označený príslušným nezávislým orgánom členského štátu Európskej únie podľa právnych predpisov tohto štátu.
Za úradne označený sa považuje aj tovar, ktorý je preskúšaný a označený príslušným orgánom členského štátu Európskej únie podľa právnych predpisov tohto štátu, ak označenie bolo vykonané puncovými značkami používanými od 1. mája 2004 a ak je toto označenie ekvivalentné označeniu podľa tohto zákona.
Za úkony, ktoré vykonáva Puncový úrad, sa vyrubujú správne poplatky.20) Ostatné úkony Puncového úradu sa vykonávajú za úhradu, ktorej druh a výšku ustanoví ministerstvo všeobecne záväzným právnym predpisom.
Živnostenský úrad zašle odpis živnostenského listu21) vydaného výrobcovi alebo obchodníkovi Puncovému úradu, ak ho o to požiada.
podrobnosti označovania zliatkov,
spôsob výberu predkladaných vzoriek na overenie rýdzosti podľa § 32.
Výrobné značky pridelené Puncovým úradom predo dňom nadobudnutia účinnosti tohto zákona zostávajú v platnosti.
Výrobcovia a obchodníci sú povinní na výzvu Puncového úradu doplniť údaje uvedené v § 37 do troch mesiacov od obdržania výzvy.
Obchodníci sú povinní do šiestich mesiacov odo dňa nadobudnutia účinnosti tohto zákona umiestniť v predajných priestoroch slovenské puncové značky v súlade s § 41 ods. 3.
Na právne vzťahy v oblasti puncovníctva a skúšania drahých kovov, ktoré vznikli pred nadobudnutím účinnosti tohto zákona, sa vzťahujú doterajšie predpisy v oblasti puncovníctva a skúšania drahých kovov.
Rozhodnutia vo veciach puncovníctva a skúšania drahých kovov, ktoré boli vydané pred nadobudnutím účinnosti tohto zákona, zostávajú v platnosti.
Konania vo veciach puncovníctva a skúšania drahých kovov začaté na Puncovom úrade pred nadobudnutím účinnosti tohto zákona sa dokončia podľa tohto zákona.
Do nadobudnutia platnosti zmluvy o pristúpení Slovenskej republiky k Európskej únii sa podmienka vývozu cudzieho tovaru mimo územia Slovenskej republiky podľa § 25 odsekov 1 a 2 nepovažuje za splnenú, ak bol tovar vyvezený na územie Českej republiky, s výnimkou prípadov, keď tento tovar bol na územie Slovenskej republiky dovezený z Českej republiky.
Za úradne označený podľa tohto zákona sa považuje tovar označený podľa predpisov platných na dnešnom území Slovenskej republiky pred nadobudnutím účinnosti tohto zákona s výnimkou
zákon č. 539/1992 Zb. o puncovníctve a skúšaní drahých kovov (puncový zákon),
zákon Národnej rady Slovenskej republiky č. 125/1993 Z. z. o orgánoch štátnej správy Slovenskej republiky na úseku puncovníctva a skúšania drahých kovov,
vyhláška Federálneho ministerstva hospodárstva č. 540/1992 Zb., ktorou sa vykonáva zákon o puncovníctve a skúšaní drahých kovov (puncový zákon),
vyhláška Ministerstva financií Slovenskej republiky č. 136/1993 Z. z. o puncových poplatkoch v znení vyhlášky Ministerstva financií Slovenskej republiky č. 215/1999 Z. z.
Tento zákon nadobúda účinnosť 1. marca 2004 s výnimkou § 13 ods. 3, ktorý nadobúda účinnosť 1. septembra 2004, a § 54 ods. 2, ktorý nadobúda účinnosť dňom nadobudnutia platnosti zmluvy o pristúpení Slovenskej republiky k Európskej únii.
Príloha k zákonu č. 10/2004 Z. z.
v znení zákona č. 221/2007 Z. z.
§ 16 zákona Národnej rady Slovenskej republiky č. 566/1992 Zb. o Národnej banke Slovenska v znení zákona č. 149/2001 Z. z.
Napríklad zákon č. 29/1984 Zb. o sústave základných a stredných škôl (školský zákon) v znení neskorších predpisov, zákon č. 172/1990 Zb. o vysokých školách v znení neskorších predpisov, zákon Slovenskej národnej rady č. 74/1963 Zb. o Slovenskej akadémii vied v znení neskorších predpisov, zákon č. 140/1998 Zb. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona č. 220/1996 Z. z. o reklame v znení neskorších predpisov.
§ 30 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.
Nariadenie Rady ES č. 2368/2002 z 23. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi (Mimoriadne vydanie Ú. v. EÚ, kap. 18/ zv. 2, Ú. v. ES L 358, 31. 12. 2002.) v platnom znení.
Napríklad Občiansky zákonník v znení neskorších predpisov, zákon č. 238/2001 Z. z. Colný zákon v znení neskorších predpisov, Trestný zákon v znení neskorších predpisov.
§ 3a zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov.
Čl. 79 nariadenia Rady (EHS) č. 2913/92 z 12. 10. 1992, ktorým sa ustanovuje Colný kódex spoločenstva (Mimoriadne vydanie Ú. v. EÚ, kap. 2/ zv. 4, Ú. v. ES L 302, 19. 10. 1992.) v platnom znení.
Napríklad vyhláška Ministerstva hospodárstva Slovenskej republiky č. 67/2002 Z. z., ktorou sa vydáva zoznam vybraných chemických látok a vybraných chemických prípravkov, ktorých uvedenie na trh alebo používanie je obmedzené alebo zakázané v znení vyhlášky Ministerstva hospodárstva Slovenskej republiky č. 180/2003 Z. z.
Čl. 84 Colného kódexu spoločenstva.
Čl. 161 a 162 Colného kódexu spoločenstva.
§ 5 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z.
§ 8 zákona č. 142/2000 Z. z. o metrológii a o zmene a doplnení niektorých zákonov.
§ 48 ods. 5 zákona č. 455/1991 Zb.